b'\n_START_ARTICLE_\nLungsod ng Buenos Aires\n_START_PARAGRAPH_\nAng Nagsasariling Lungsod ng Buenos Aires (Kastila: Ciudad Aut\xc3\xb3noma de Buenos Aires) ang kabisera ng Arhentina at ang pinakamalaki nitong lungsod at daungan. Matatagpuan ito sa timugang bahagi ng R\xc3\xado de la Plata, sa timog-silangang bahagi ng kontinente ng Timog Amerika._NEWLINE_Lubhang naimpluwensiyahan ng kalinangang Yuropeo ang Buenos Aires, kaya\'t ang lungsod ay minsang itinuturing "Paris ng Katimugan" o "Paris ng Timog Amerika, isang bansag na kadalasa\'y hindi tinatanggap ng mga Arhentino na naniniwalang ang Buenos Aires ay iisa at natatangi. Tinatawag na mga Portenyo (Kastila: porte\xc3\xb1o, "tagadaungan") ang mga naninirahan sa Buenos Aires._NEWLINE_Sa Buenos Aires nagmula ang tanggo.\n_START_SECTION_\nTurismo\n_START_PARAGRAPH_\nMaraming museo, makasaysayang mga gusali, sentro ng pamilihan, otel at mga sugalan ang lungsod.'